jkorsvik/nowiki_second_scrape_merged huggingface dataset:
Tifa Lockhart

Tifa Lockhart (ティファ・ロックハート, Tifa Rokkuhāto) er en kvinnelig protagonist fra Squares (nå Square Enix) rollespill Final Fantasy VII designet av Tetsuya Nomura. Hun er en ekspert i Zangan-Ryu-kampsport, og bruker hennes never og føtter som hennes våpen. Tifas stemme blir gitt av Ayumi Ito i Japan, unntatt i spillet Ehrgeiz, hvor stemmen blir gitt av Yūko Minaguchi. I engelske versjoner blir stemmen gitt av Rachael Leigh Cook.


== Referanser ==


== Eksterne lenker ==
Tifa Lockhart-profil
Tifa Lockhart hos Wikia
Francisco Javier Venegas

Don Francisco Javier Venegas de Saavedra (født 1760, død 1838) var visekonge av Ny-Spania fra den 14. september 1810 til den 4. mars 1813.


== Referanser ==
Maritta B. Ohrstrand

Maritta Boxaspen Ohrstrand (født 1949) er Senterpartipolitiker og varaordfører i Kristiansund. Frem til kommunesammenslåingen mellom Frei og Kristiansund, var hun ordfører i Frei kommune. I løpet av valgperioden 2003 til 2007 ble det vedtatt å slå kommunen sammen med Kristiansund fra 1. januar 2008. Ohrstrand har vært delaktig i arbeidet med sammenslåingen i perioden.Ohrstrand har i perioden også vært fylkesleder i KS og medlem av KS' hovedstyre.


== Referanser ==
Odd-Ingar Widnes

Odd-Ingar Widnes (født 29. desember 1950) er en norsk lokalpolitiker (Sp) fra Skiptvet. Han var ordfører i Skiptvet fra 1999 til 2007. Han er også konkurranseskytter, og har blant annet en fjerdeplass fra NM.


== Referanser ==


== Eksterne lenker ==
(no) Publikasjoner av Odd-Ingar Widnes i forskningsdokumentasjonssystemet CRIStin
(no) Publikasjoner av Odd-Ingar Widnes i BIBSYS
Hardt mellomrom

Et hardt mellomrom eller fast mellomrom (eng. non-breaking space, forkortet nbsp) er en type mellomrom som hindrer at de tilgrensende ordene kan bli adskilt av linjeskift ved automatisk linjebryting. Et ordinært mellomrom er et sted linjen kan brytes hvis linjen er for lang, men en slik brytning skaper dårlig lesbarhet hvis mellomrommet for eksempel er et tusenskilletegn. Dette kan illustreres med en situasjon der «10 000» blir vist med «10» på slutten av én linje, og «000» på den neste linjen. For å forhindre slike situasjoner, brukes harde mellomrom. Et hardt mellomrom er like bredt som et ordinært mellomrom. 
Harde mellomrom kan også brukes til å lage flere mellomrom etter hverandre i markeringsspråk som HTML, som reduserer flere ordinære mellomrom til ett enkelt mellomrom.


== Koder ==
I Unicode er koden U+00A0 og kalles «No-Break Space».
I ISO/IEC 8859 er koden 0xA0.
I KOI8-R er koden 0x9A.
I EBCDIC er koden 0x41 og kalles «No-Break Space».
I noen versjoner av utvidet ASCII blir tegn 255 (0xFF) et hardt mellomrom.
I HTML skrives koden som &nbsp;, &#160; eller &#xa0;.
I TeX brukes en tilde (~) for å få frem tegnet.Tekstbehandlere kan bruke forskjellige metoder for å få frem andre versjoner av tegnet på tastaturet:

Standardkombinasjonen i Microsoft Word er Ctrl+Shift+MELLOMROM.
I WordPerfect kalles tegnet «hard space», og snarveien er Ctrl+MELLOMROM.
I OpenOffice.org er snarveien Ctrl+Shift+MELLOMROM.
I Vims insert mode brukes Ctrl+K N S.
I Mac OS er snarveien TILVALG+MELLOMROM.
I Powerpoint kan man bruke tastekombinasjonen «Alt+0160».
Bjørnehunder

Bjørnehunder (Amphicyonidae) er en utdødd gruppe med hundelignende rovpattedyr som trolig er nærmere beslektet med basale canider (Wesley-Hunt og Flynn, 2005) enn med bjørner, slik man trodde tidligere. Disse rovpattedyra, som var på størrelse med en amerikansk svartbjørn, levde i Eurasia og Nord-Amerika fra sen eocen til sen miocen. Forskerne tror de var snikmordere, siden lemmene var korte.


== Klasifisering ==
Amphicyonidae
 Amphicyoninae
Agnotherium
A. antiquus
A. grivense
Amphicyon
A. frendens
A. bohemicus
A. castellanus
A. caucasicus
A. galushai
A. giganteus
A. ingens
A. intermedius (variant)
A. laugnacensis
A. longiramus
A. major
A. pontoni
A. reinheimeri
A. riggsi
A. tairumensis
A. ulungurensis
Amphicyonopsis
A. serus
Brachycyon
B. reyi
B. palaeolycos
B. gaudryi
Cynelos
C. caroniavorus
C. crassidens
C. helbingo
C. idoneus
C. jourdan
C. lemanensis
C. pivetaui
C. rugosidens
C. schlosseri
C. sinapius
Cynodictis
C. gregarius
C. lippincottianus
C. temnodon
Euroamphicyon
E. olisiponensis
Gobicyon
G. macrognathus
G. zhegalloi
Guangxicyon
G. sinoamericanus
Haplocyon
H. elegans
H. crucians
Haplocyonoides
H. mordax
H. serbiae
H. ponticus
Haplocyonopsis
Harpagocyon
Heducides
Ischyrocyon
I. gidleyi
Mammacyon
M. obtusidens
Paradaphoenus
P. cuspigerus
P. minimus
P. tooheyi
Pericyon
Pliocyon
P. medius
P. robustus
Proamphicyon
Protemnocyon
Pseudarctos
P. bavaricus
Pseudamphicyon
P. bavaricus
Pseudocyon
P. sansaniensis
P. steinheimensis
P. styriacus
Pseudocyonopsis
P. ambiguus
P. antiquus
P. quercensis
Symplectocyon
Ysengrinia
Y. americanus
Y. depereti
Y. geraniana
Y. ginsburg
Y. tolosana
Daphoeninae(Nord-Amerika)
Adilophontes
A. brachykolos
Borocyon
Brachyrhyncocyon
B. dodgei
B. montanus
Daphoenictis
D. tedfordi
Daphoenodon
D. falkenbachi
D. notionastes
D. robustum
D. periculosus
D. skinneri
D. superbus
Daphoenus
D. dodgei (Daphoenocyon dodgei)
D. felinus
D. hartshornianus
D. inflatus
D. lambei
D. nebrascensis
D. socialis
D. transversus
D. vetus
Paradaphoenus
P. cuspigerus
P. minimus
P. tooheyi
Temnocyoninae (Nord-Amerika)
Temnocyon
T. altigenis
T. ferox
T. percussor
T. venator
Thanmastocyoninae


== Referanser ==


== Eksterne lenker ==
(en) bjørnehunder i Encyclopedia of Life 
(en) bjørnehunder i Global Biodiversity Information Facility 
(en) bjørnehunder hos Fossilworks 
(en) Kategori:Amphicyonidae – bilder, video eller lyd på Wikimedia Commons 
Amphicyonidae – detaljert informasjon på Wikispecies
Rick Husband

Richard Douglas Husband (født 12. juli 1957 i Amarillo i Texas i USA, død 1. februar 2003 over Texas) var en amerikansk testpilot og romfarer hos NASA og oberst av det amerikanske luftforsvaret. Han ble utvalgt som romfarer i «The NASA Group 15» i 1994. Han fløy i rommet to ganger, første gang på STS-96 i 1999, da som pilot.
Hans andre romferd var den tragiske Columbia-ferden STS-107, som endte med at romfergen Columbia brøt opp ved tilbakevendingen gjennom jordens atmosfære. Husband og de seks andre romfarerne ombord omkom.


== Referanser ==


== Eksterne lenker ==
Rick Douglas Husbands biografi hos NASA (en)
Minneside hos NASA Arkivert 26. desember 2011 hos Wayback Machine. (en)
Svein Roar Jacobsen

Svein Roar Jacobsen (født 25. mars 1951) er en norsk lokalpolitiker (Ap) som var ordfører i Sortland kommune fra 2003 til 2011.
I ordførerperioden hadde Jacobsen permisjon fra jobben som pedagogisk-psykologisk rådgiver ved PPD for Vesterålen og Lødingen, hvor han har vært ansatt siden 1979.
Enaliarctos

Enaliarctos (Enaliarctidae) er en utdødd slekt av seler. Den har også blitt kalt ursel og har sin egen familie.
Trolig oppsto den første arten i denne slekten under miocen (for omkring 20 millioner år siden). Den var omkring 150 cm lang og kan ha levd som en oter. Den hadde en kort halestubb, utviklede lemmer og svømmehund mellom tærne. Kjevene var utstyrt med rovtenner. Fossiler er bare funnet langs kysten av Stillehavet i Nord-Amerika.


== Fylogeni ==


=== Anetre ===
Fylogenien under viser grupens nærmeste slektninger og er i henhold til Wesley-Hunt og Flynn (2005)-


== Referanser ==


== Eksterne lenker ==
(en) Enaliarctos i Encyclopedia of Life 
(en) Enaliarctos i Global Biodiversity Information Facility 
(en) Enaliarctos hos Fossilworks 
(en) Kategori:Enaliarctos – bilder, video eller lyd på Wikimedia Commons 
Enaliarctos – detaljert informasjon på Wikispecies
Ulf Ekberg

Ulf Ekberg (født 6. desember 1970 i Göteborg) er en svensk pop-sanger og -musiker.
Ekberg startet gruppen Ace of Base sammen med Jonas Berggren i 1989. Ulf Ekberg og Jonas Berggren ble senere radarparet «Joker & Buddha» som produserte og skrev de fleste låtene i Ace of Base.
Ace of Base er med sine 23 millioner solgte album av Happy Nation med i Guinness rekordbok for det mestselgende debutalbumet nogensinne. I 1993 toppet de både Billboards singelliste og albumliste i seks uker med The Sign og solgte som eneste ikke-amerikanske band til diamant på albumet. I USA ble Ace of Base nominert til tre Grammy Awards, vant to American Music Awards samt to Billboard Awards. Ace of Base toppet lister over hele verden på 1990-tallet og har hittil gitt ut fire album samt et samlealbum med fire nye låter.
I 1993 mottok Ekberg dødstrusler fra rasister etter at han gikk ut og offisielt bekreftet at han hadde vært med i en rasistisk gruppe på midten av 1980-tallet, noe som han senere har tatt sterkt avstand fra.
Ekberg har mellom 1996 og 2005 produsert internasjonal musikk, gjort TV-produksjoner, film og events. Han gir årlig penger til kreftforskning, blant annet ved ulike krefttilstelninger. Han støtter også prosjekter som på ulike vis jobber for å forbedre barns vilkår rundt om i verden og han har vært aktiv for å bekjempe hiv i Afrika. Han har vært engasjert i flere prosjekter med bl.a. UNESCO og Redd Barna. Ekberg har også i flere år sittet som strategisk rådgiver til globale konsumentvaremerker samt vært aktiv i et flertall internasjonale «Think tanks» for både miljøspørsmål og Global Businesses.
Etter å ha opplevd tsunamien på Phuket i Thailand desember 2004, startet Ekberg Surin Relief Fund, som fokuserer på fattige og foreldreløse barn.
Ekberg har flere styreoppdrag, bl.a i motehuset J.Lindeberg Asien.


== Komposisjoner og produksjoner ==


=== Med Jonas Berggren ===
Wheel of Fortune
All That She Wants
Young and Proud
Living In Danger
My Mind
Dancer In a Daydream
Dimension of Depth (Instrumental)
Happy Nation
Voulez-Vous Danser
Waiting For Magic
Münchhausen (Just Chaos)


=== Med Jonas, Jenny, og Malin Berggren ===
Hear Me Calling
Love In December
Change With the Light


=== Med Stonestream og John Ballard ===
Que Sera
Perfect World
Edge of Heaven


=== Med John Ballard ===
Slow Down (under navnet Metrix sammen med bl.a. Shirley Clamp, "Katie" og "Cream".)
Mercy Mercy
I Pray
Don't Go Away


=== Med Commit Suicide ===
Rør Inte Vårat land
Killing Machine


== Sang på ==
"All that she wants"
"Wheel of Fortune"
"Living in Danger"
"My Mind"
"Happy Nation"
"Don't Turn Around"
"Waiting for Magic"
"Fashion Party"
"Münchhausen (Just Chaos)"
"Hear Me Calling"
"Perfect World"
"I Pray"
"Change With the Light"
"Mr. Replay"


== Eksterne lenker ==
(en) Ulf Ekberg – kategori av bilder, video eller lyd på Commons 
(en) Ulf Ekberg på Internet Movie Database 
(sv) Ulf Ekberg i Svensk Filmdatabas 
(en) Ulf Ekberg på Discogs 
(en) Ulf Ekberg på MusicBrainz 
(en) Ulf Ekberg på AllMusic 
(en) Ulf Ekberg på AllMusic 
Tysk hjemmeside Arkivert 18. desember 2013 hos Wayback Machine.
Engelsk hjemmeside
Biografi
Biografi på VH1
Biografi på MTV
John Skaara

John Skaara (født 23. februar 1943) er en lokalpolitiker som representerer Høyre. Han var ordfører i Eigersund kommune  fra 2003 til 2007. 
På 1970 tallet var han i en kort periode medlem av Venstre/Det Nye Folkepartiet før han gikk over til Høyre. Som ordfører er han mest kjent for at han samlet alle ordførere i Rogaland i et krav om at Statoil fortsatt skulle ha hovedkvarteret i Stavanger.Skaara er utdannet lærer og var rektor i over 30 år. 


== Referanser ==


== Kilder ==
I Rogaland om John Skaara
Grímsvötn

Grímsvötn er en samling av innsjøer på Island. De ligger i Islands høyland på den nordvestre delen av Vatnajökull og er dekket av breens isdekke. Under dem ligger det svære magmakammeret til en kraftig vulkan. Innsjøene ligger i en høyde av 1 725 m.
Grímsvötn har et sprekksystem som går diagonalt fra sørvest til nordøst, og det massive utbruddet fra Laki i 1783–84 var en del av det samme sprekksystemet. Grímsvötn hadde faktisk utbrudd på samme tidspunkt som Laki i 1783, men utbruddet på Grímsvötn døde ikke ut før i 1785. På grunn av at størstedelen av vulkanen ligger under Vatnajökull, har de fleste utbrudd vært subglasiale.


== Jökulhlaup ==
Utbrudd under breisen forårsaker jevnlig subglasiale flomutbrudd, noe som på islandsk er kjent som jökulhlaup. Vulkanutbrudd kan smelte nok is til å fylle Grímsvötnkalderaen med vann, og trykket kan i noen tilfeller bli stort nok til å plutselig løfte hele isdekket, noe som leder til at store mengder vann på kort tid flommer ut. På grunn av dette blir kalderaen nøye overvåket av forskere. Da et stort utbrudd skjedde i 1996 visste geologer i god tid i forveien at et flomutbrudd var nært forestående. Dette skjedde ikke før flere uker etter at utbruddet var over, men overvåkningen gjorde det mulig å stenge den islandske ringveien (Hringvegur) da flommen først kom. En strekning av veien som går over Skeiðará breelvsletten ble skylt vekk i flommen, men det ble ikke meldt om noen skadde.


== De siste utbruddene ==

Et utbrudd som varte rundt en uke begynte ved Grímsvötn 28. desember 1998, men dette resulterte ikke i noe flomutbrudd. I november 2004 kom det på nytt et utbrudd som igjen varte rundt en uke. Vulkansk aske fra utbruddet hadde nedfall så langt unna som det europeiske fastlandet og forårsaket midlertidige problemer for flytrafikken til og fra Island. Dette utbruddet ledet heller ikke til noe flomutbrudd.
Vulkanen hadde igjen et utbrudd 21.-25. mai 2011.


== Bakterier i innsjøene ==
Sommeren 2004 fant forskere bakterier i vannet til Grímsvötninnsjøene under isbreen. Dette var første gang det hadde blitt funnet bakterier i innsjøer under en isbre. På grunn av den geotermiske varmen fryser aldri innsjøene helt. Bakteriene er også i stand til å overleve på veldig små mengder oksygen.
Forskerne drar likhetstrekk mellom dette og landskapet på Mars på grunn av at det også har blitt funnet spor etter vulkansk aktivitet og isbreer på planeten. Det er et håp om at dette kan være til hjelp i forskernes søken etter liv på Mars.


== Referanser ==


== Se også ==
Islands geografi


== Eksterne lenker ==
(en) Grímsvötn – kategori av bilder, video eller lyd på Commons 
(en) Grímsvötn – galleri av bilder, video eller lyd på Commons 
Global Volcanism Program (en)
Volkansk aktivitet ved Grímsvötn innsjøene (en)
Dannelse og tømming av subglasiale innsjøer (en)
BBC news sin dekning av utbruddet i 2004 (en)
Fotoreportasje av utbruddet i 2004 (en)
Merv Griffin

Mervyn Edward «Merv» Griffin jr. (født 6. juli 1925 i San Mateo, California, død 12. august 2007 i Los Angeles, California) var en amerikansk TV-programleder av talkshow og spørrekonkurranser, underholder, pianist og forteller. Han begynte som sanger og han har også spilt i filmer og på Broadway. Han fikk senere jobben som programleder for sitt eget show, The Merv Griffin Show, og han skapte Jeopardy! og Ønskehjulet.


== Referanser ==


== Eksterne lenker ==
(en) Merv Griffin på Internet Movie Database 
(en) Merv Griffin hos The Movie Database 
(en) Merv Griffin hos Internet Broadway Database 
(en) Merv Griffin hos Behind The Voice Actors
Józef Szmidt

Józef Szmidt (født 28. mars 1935 i Miechowwice (Bytom, Schlesien) er en tidligere polsk tresteghopper. Han har tyske røtter, så navnet blir ofte germanisert til Jozef Schmidt.
Szmidt var verdens ledende tresteghopper tidlig i 1960-årene. Han ble to ganger europamester i tresteg, under EM 1958 i Stockholm og EM 1962, og ble olympisk mester i OL 1960 i Roma og OL 1964 i Tokyo.
Szmidt var den første hopperen som brøt 17-metersgrensen, da han satte verdensrekord med 17,03 i 1960.


== Referanser ==


== Eksterne lenker ==
(de) Józef Szmidt – Munzinger Sportsarchiv 
(en) Józef Szmidt – Olympics.com 
(en) Józef Szmidt – Olympic.org 
(en) Józef Szmidt – Olympedia 
(en) Józef Szmidt – Sports-Reference (OL-resultater – arkivert) 
(en) Józef Szmidt – databaseOlympics.com (arkivert) 
(pl) Józef Szmidt – Polens olympiske komité 
(en) Józef Szmidt – World Athletics 
(en) Józef Szmidt – European Athletic Association 
(en) Józef Szmidt – Track and Field Statistics
Ingolf Markussen

Ingolf Sevald Markussen (født 6. juni 1943 på Vebostad i Kvæfjord, død 28. mars 2011) var en norsk lokalpolitiker (H) som var ordfører i Sortland kommune fra 1995 til 2003.
Markussen var utdannet gartner fra Statens gartnerskole, Rå (i dag en del av Rå videregående skole). Han eide og drev blomsterforretning på Sortland fra 1971 til 2001, og var æresmedlem i blomsterorganisasjonen Interflora. Senere var han blant annet prosessleder i Sortland for prosjektet «Ungdom i svevet».
Markussen var kommunestyrerepresentant fra 1987 og fram til sin død. Han var Høyres førstekandidat ved alle kommunevalgene fra og med 1991. Etter at han ikke ble gjenvalgt som ordfører i 2003, ble han opposisjonsleder i kommunestyret og medlem av formannskapet. Mens han var ordfører, var han også leder for Vesterålen regionråd.


== Kilder ==
Bladet Vesterålen: Diplomaten (portrettintervju, papiravisen 8. mai 2010)
Bladet Vesterålen: Overtar Høyre-roret i Sortland (13. oktober 2010, besøkt 30. mars 2011)
Bladet Vesterålen: Ingolf Markussen er gått bort (papiravisen 29. mars 2011)
Vesterålen Online: Ingolf Markussen er død Arkivert 1. april 2011 hos Wayback Machine. (29. mars 2011)
Dag Alexander Olsen

Dag Alexander Olsen (født 9. september 1989) er en norsk-svensk fotballspiller som per 2018 spiller for Gjøvik-Lyn.
Som guttespiller hørte Olsen til Varde Idrettslag. Han spilte deretter for Gjøvik-Lyn. Som 17-åring gikk Olsen i 2006 til Tottenham, etter at flere andre europeiske toppklubber som Chelsea, Barcelona, Bayern München og Liverpool også hadde ønsket unggutten. Ifølge avisen VG var overgangssummen på mellom 1 og 1,5 millioner kroner, et beløp som ville stige dersom Olsen ble førstelagsspiller.I desember 2008 signerte Olsen en fire og et halvt års-kontrakt med Valencia. Olsen fikk sin A-lagsdebut for Valencia i en treningskamp mot arabiske Al Ain de Abu Dhabi ved å spille førsteomgangen, i en kamp som forøvrig endte 1–1 etter ordinær tid.
Den 20. mars 2010 var Olsen tatt ut i startoppstillingen mot Sevilla i en Europaligakamp, men dagen før kampen fikk Olsen akillessenen delvis røket av, noe som gjorde at han var på sidelinjen i en lang periode. Olsen fikk sin første kamp igjen etter rehabilitering i desember 2011. Olsen signerte kontrakt ut året for Odd Grenland sommeren 2012, og han fikk sin debut da han ble byttet inn i det 90. minutt borte mot Haugesund 2. september 2012. Han scoret sitt første mål for klubben den 20. oktober 2012, da han fastsatte sluttresultatet til 1-1 borte mot Lillestrøm i det 89. minutt.
5. november 2012 røyk Olsen korsbåndet i kneet etter en takling på trening.
Olsen scoret i debutkampen for CD Castellon 3. november 2013. Olsen røk korsbåndet på nytt i 2015 da han spilte for Fredrikstad under en kamp mot Hønefoss. 
Olsen har spilt for Norges G19-landslag, og var hovedpersonen i NRKs dokumentar Proffdrømen i 2007.


== Referanser ==


== Eksterne lenker ==
(en) Dag Alexander Olsen – Transfermarkt 
(en) Dag Alexander Olsen – Soccerway 
(en) Dag Alexander Olsen – FBref
Charlottenberg

Charlottenberg er et tettsted i Eda kommune i Värmlands län i landskapet Värmland i Sverige. Det er Eda kommunes administrasjonssenter.
I 2010 hadde tettstedet 2 215 innbyggere.Navnet kommer av Charlotta Larsson, Lars Daniel Larssons hustru. Larsson grunnla et jernverk i 1827. 
Charlottenberg ligger vest i Värmland og grenser til Eidskog kommune i Norge. Charlottenberg har også en jernbanestasjon som ligger på jernbanestrekningen mellom Oslo og Stockholm. Det daglige SJ-toget Oslo-Kongsvinger-Arvika-Karlstad-Kristinehamn-Degerfors-Hallsberg-Stockholm stopper ikke lenger i Charlottenberg i 2017, men det har lokal togforbindelse til Arvika. Lørdager og søndager går det tog fra Kongsvinger til Charlottenberg.
Charlottenberg har betydelig grensehandel med flere kjøpesentre innen 15 minutters kjøretur fra Magnor/grensen til riksvei 2.


== Referanser ==
Cirkus Merano

Cirkus Merano var et norsk sirkus som eksisterte fra 1975 til 2015. Det ble etablert den 18. april 1975 av direktør Knut Dahl, bare 22 år gammel. Meranos premiere i april 1975 stod i et fullt sirkustelt i Fredrikstad. Dahls etablering ble en konkurrent til Norges femtende  omreisende sirkus, Cirkus Arnardo. Cirkus Merano har siden premieren alltid åpnet sesongene i Fredrikstad, med sesongavslutning i Oslo i månedskiftet august/september. Merano var det eneste sirkuset som også turnerte i Finnmark. I 1994 ble Cirkus Merano invitert til et 3-måneders gjestespill i Polen. Premieren fant sted i Warszawa.Høsten 2002 oppsto en offentlig konfrontasjon mellom Knut Dahl og daværende landbruksminister Lars Sponheim. Dahl følte seg indirekte beskyldt for å være dyremishandler, og bestemte seg for å legge ned sitt livsverk. Reaksjonene var strømmer av hilsninger fra publikum, og norske medier fulgte opp med intervjuer, lederartikler og kommentarer. Støtten gjorde at Knut Dahl forsatte noen år til.
De la ut på sin siste turne i 2014.NRK sendte utdrag av deres show nesten hvert år fra 1976 til 1996.


== Referanser ==


== Eksterne lenker ==
(no) Offisielt nettsted 
(en) Cirkus Merano – kategori av bilder, video eller lyd på Commons
Åmotfors

Åmotfors er et tettsted i Eda og Arvika kommuner i Värmlands län, i landskapet Värmland i Sverige. Tettstedet het Åmot fram til 1917 da det fikk sitt nåværende navn. I 2018 hadde tettstedet 1 377 innbyggere.Åmot fikk industri allerede på slutten av 1600-tallet, da en masovn ble oppført ved Kroppstadfors. Noreborgs jernverk ble anlagt der i 1750-51. I dag finnes ammunisjonsfabrikken Norma Projektilfabrik med mer enn 200 ansatte og papirfabrikken Åmotfors Bruk AB på stedet.


== Referanser ==
Viktor Sanejev

Viktor Danilovitsj Sanejev (russisk: Виктор Данилович Санеев, født 3. oktober 1945 i Sukhumi, død 3. januar 2022) var en georgisk tresteghopper som representerte Sovjetunionen. Han vant fire olympiske medaljer: tre gullmedaljer (1968, 1972 og 1976) og en sølvmedalje (1980). Han dominerte øvelsen internasjonalt på slutten av 1960- og 1970-tallet.
Sanejev slo gjennom i 1968, da han ble sovjetisk mester og gikk til topps i OL i Mexico by, der han satte ny verdensrekord to ganger: først med 17,23 meter, og deretter med 17,39.
På samme dato fire år senere satte Sanejev ny verdensrekord igjen, denne gangen i Sukhumi, med 17,44. Han vant gullmedaljer under OL 1972 i München og OL 1976 i Montréal, pluss en sølvmedalje under OL 1980 i Moskva.
Han vant også tresteg under EM 1969, EM 1974, og ble europamester innendørs hele seks ganger (1970, 1971, 1972, 1975, 1976 og 1977). Han ble russisk mester sju ganger (1967–71, 1973–75 og i 1978.
Sanejev bar den olympiske ild på stadion under åpningen av olympiske leker i Moskva 1980.


== OL-medaljer ==
1968  Mexico by –  Gull i friidrett, tresteg   Sovjetunionen
1972  München –  Gull i friidrett, tresteg   Sovjetunionen
1976  Montréal –  Gull i friidrett, tresteg   Sovjetunionen
1980  Moskva –  Sølv i friidrett, tresteg   Sovjetunionen


== Referanser ==


== Eksterne lenker ==
(de) Viktor Sanejev – Munzinger Sportsarchiv 
(en) Viktor Sanejev – Olympics.com 
(en) Viktor Sanejev – Olympic.org 
(en) Viktor Sanejev – Olympedia 
(en) Viktor Sanejev – Sports-Reference (OL-resultater – arkivert) 
(en) Viktor Sanejev – World Athletics 
(en) Viktor Sanejev – European Athletic Association 
(en) Viktor Sanejev – Track and Field Statistics 
Viktor Saneyev på www.sporting-heroes.net
Viktor Sanejev i Encyclopædia Britannica